BA ได้เข้าคำนวณในดัชนี FTSE SET Mid Cap มีผล 22 มิ.ย.นี้
BA ได้เข้าคำนวณในดัชนี FTSE SET Mid Cap มีผล 22 มิ.ย.58
11 มิ.ย. 2558

ผู้สื่อข่าวรายงานว่า บริษัท การบินกรุงเทพ จำกัด (มหาชน) หรือ BA หรือสายการบินบางกอกแอร์เวย์ส ได้รับคัดเลือกจากตลาดหลักทรัพย์แห่งประเทศไทย ให้เข้าคำนวณในดัชนี FTSE SET Mid Cap ซึ่งจะมีผลตั้งแต่วันที่ 22 มิถุนายน 2558 เป็นต้นไป
โดยตลาดหลักทรัพย์แห่งประเทศไทย และฟุตซี่ รัสเซล (FTSE Russell) ซึ่งเป็นผู้จัดทำดัชนี FTSE และดัชนี  Russell ประกาศผลการทบทวนรายชื่อหลักทรัพย์ชุดใหม่ที่ใช้ในการคำนวณ FTSE SET Index Series สำหรับรอบครึ่งหลังของปี 2558 โดยมี บริษัท การบินกรุงเทพ จำกัด (มหาชน) หรือ BA เป็นหลักทรัพย์ใหม่ที่เข้าร่วมคำนวณในดัชนี FTSE SET Mid Cap ส่งผลให้หุ้นของ BA จะอยู่ในสายตาของนักลงทุนทั่วโลกและมีสภาพคล่องสำหรับการซื้อขายมากขึ้น